《青霞洞天之一土名石弄堂》
清代·姚燮

搆奇冠天想，搜元拒人界。紧束芙蓉根，抽心得一隘。

密林藏卧芙，云气未残坏。磴水筛蠙珠，石发栉烟黛。

楼阁中极悬，日月下方晦。窥厓猿睇青，习见不惊怪。

赤壤宜种芝，何由世事贷。匿魂秋毫颠，驰梦大荒外。

孤涧何渟泓，万里正澎湃。颇思丹疗愁，往从古仙丐。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。